Vandeadvokaat Leon Glikmani esinemine Äripäeva korraldatud Tallinna Majandusfoorumil tõi kaasa hulgaliselt positiivset vastukaja. Esinemise järgselt kutsuti Leon Glikmanit seetõttu ka Postimehe venekeelse väljaande telestuudiosse esinema ning avaldas hiljem vastava intervjuu koos videomaterjaliga.
Leon Glikman käsitles oma majandusfoorumi kõnes riikliku sekkumise negatiivseid mõjusid majanduskeskkonnale ja investeeringutele. Glikman kommenteeris erinevaid riikliku sekkumise vorme nende õiguslikest aspektidest, viidates ka vastavatele Euroopa Liidu õigusaktidele.